সমকালে তিনিই যে ছিলেন শীর্ষে, এ কথার স্বাক্ষর তো রয়ে গেছে প্রচুর। ধরা যাক, প্রায় তাঁরই সমবয়সী নন্দিত কথাশিল্পী আবু রুশদের [১৯১৯] কথা। ফররুখকে তিনি দেখেছেন খুব কাছে থেকে। শুধুই দেখেননি-তাঁকে জেনেছেনও বটে। সমকালীন বন্ধুদের দৃষ্টি কিছুটা ঘোলাটে, কিছুটা অস্পষ্ট, কিছুটা ঝাঁপসা রয়ে যায়। এটা দোষ বা গুণ-বিচার্য বিষয় নয়। এমনটি ঘটেই থাকে। কিন্তু আশ্চর্যের বিষয় হলো, ফররুখ বিবেচনায় তাঁর সমকালীন বন্ধু এবং সহযাত্রীদের দৃষ্টিভঙ্গিতে এতটুকু সেই অস্পষ্টতার ছায়ামাত্র নেই। এমনকি নেই তৎকালীন সমালোচকদের মধ্যেও। এখানে ফররুখ আহমদের সমসাময়িক কথাশিল্পী আবু রুশদের [সওগাত : ভাদ্র ১৩৪৮] মন্তব্যের সাথে প্রথমে কিছুটা পরিচিত হওয়া যাক। তিনি বলেছেন-